OpenLLM-France/wikimedia huggingface dataset:
# Pommerol

Pommerol (frantsesez eta ofizialki: Pommerol) Frantziako udalerri bat da,Drôme departamenduan dagoena, Auvernia-Rodano-Alpeak eskualdean. 2013an 21 biztanle zituen.

## Demografia
### Biztanleria

2007an Pommerol udalerrian erroldatutako biztanleak 18 ziren. Familiak 8 ziren, horien artean 4 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 37 etxebizitza zeuden, 7 familiaren etxebizitza nagusia ziren, 29 bigarren erresidentzia ziren eta 1 hutsik zegoen. Etxebizitza guzti hauek 37etxeak ziren. 7 etxebizitza nagusietatik 6 bere jabearen bizilekua ziren eta 1 doan lagata zegoen; 2 etxek bi gela zituzten, 2 etxek hiru zituzten, 1ek lau zituen eta 2 etxek bost zituzten. 6 etxek euren parking plaza propioa zuten azpian. 4 etxetan ibilgailu bat zegoen eta 1 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Pommerol udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 0 |
| 4 | 30-34 | 0 |
| 0 | 25-29 | 0 |
| 0 | 20-24 | 4 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 9 ziren, horien artean 6 aktiboak ziren eta 3 inaktiboak ziren. 6 pertsona aktiboak lanean(4 gizon eta 2 emakume) zeuden.. 3 pertsona inaktiboetatik 1 erretiraturik zegoen eta 2 ikasten zeuden.

### Ekonomia jarduerak

2007an zeuden 2 komertzioetatik, 1 ostalaritza eta jatetxe enpresa zen eta 1 zerbitzu enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q646433
* Multimedia: Pommerol / Q646433
# Pommern (Renania-Palatinatua)

Pommern Alemaniako udalerria da. Renania-Palatinatua estatuan kokatuta dago, [[Cochem-Zell (barrutia)|Cochem-Zell]] barrutian. 2014an 437 biztanle zituen 5,65 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q665867
* Multimedia: Pommern (Mosel) / Q665867
# Pommersfelden

Pommersfelden Alemaniako udalerria da. Bavariako estatuan kokatuta dago, [[Bamberg (barrutia)|Bamberg]] barrutian. 2014an 2.851 biztanle zituen 35,7 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q627521
* Multimedia: Pommersfelden / Q627521
# Putney (Vermont)

Putney Vermont estatubatuar estatuko Windham konderrian dagoen herria da. 2010. urtean 2.702 biztanle zituen eta 38,9 pertsona/km²-ko dentsitatea.

## Kanpo estekak

* Datuak: Q1439416
* Multimedia: Putney, Vermont / Q1439416
# Putnam udalerria, Fayette konderria (Iowa)

Putnam udalerria Ameriketako Estatu Batuetako Iowa estatuko udalerri bat da, Fayette konderrian. Azken zentsuaren arabera 238 biztanle zituen, 36.56 milia karratu (94.7 km$^2$) eremuan.

## Ekonomia

2020ko zentsuaren arabera, Putnam udalerriak 116 etxebizitza zeuden. Per capita diru-sarrerak 23.498 estatubatuar dolar ziren.

## Kanpo estekak

* Datuak: Q1892924
# Putnisita

Putnisita mineral bat da.

## Ezaugarriak

Putnisita elementu kimiko mineralaren formula kimikoa hau da: ${\ce {SrCa4Cr3+8(CO3)8SO4(OH)16 * 23H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 1 - 2 da.

## Erreferentziak

* 1 2 (Ingelesez) «Putnisite: Mineral information, data and localities.» www.mindat.org (Noiz kontsultatua: 12-05-2019).
# Puto Amoak Matematiketan

Puto Amoak Matematiketan (PAM edo P.A.M. gisa laburtuta batzuetan) rock talde bat da, 1999an Ermuan (Bizkaia) sortua, herriko beste talde batzuetatik (Hugh!!! , Zaztada, The Pepes, Julio Kageta eta Dantzut) eskarmentua zuten musikari batzuen artean.

## Partaideak

* Carlos Balseiro Santos, gitarra, ahotsa
* JuanMi Bravo Garitagoitia, bateria, ahotsa
* Markos Gimeno Vesga, baxua, ahotsa
* Iker Saenz de Zaitegi, gitarra, ahotsa (2011 arte)
* Jokin Azpiazu Carballo, gitarra, teklatua, ahotsa (2011tik aurrera)

## Diskografia

* S/T (2001)
* The killin'washin machine 2004
* Ixa (X) (2005)
* Heldu... inoiz ez (2009)
* 5! (2013)
* Hurrengoan Bai (2015)

## Kanpo estekak

* Datuak: Q61364331
# Putoranita

Putoranita mineral bat da eta talnakhita taldearen kidea da.

## Ezaugarriak

Putoranita elementu kimiko mineralaren formula kimikoa hau da: ${\ce {Cu1.1Fe1.2S2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Putoranite: Mineral information, data and localities.» www.mindat.org (Noiz kontsultatua: 12-05-2019).
# Putnam udalerria, Linn konderria (Iowa)

Putnam udalerria Ameriketako Estatu Batuetako Iowa estatuko udalerri bat da, Linn konderrian. Azken zentsuaren arabera 2.986 biztanle zituen.

## Ekonomia

2020ko zentsuaren arabera, Putnam udalerriak 1038 etxebizitza zeuden. Per capita diru-sarrerak 37.604 estatubatuar dolar ziren.

## Kanpo estekak

* Datuak: Q2834945
# Putney (Georgia)

Putney Ameriketako Estatu Batuetako erroldak esleitutako leku bat da. Dougherty konderrian dago, Georgia (AEB) estatuan. 2.869 biztanle ditu, 56,833053 kilometro koadroko azaleran banatuta.

## Ikus, gainera

* Dougherty konderria

## Kanpo estekak

* Datuak: Q1893867
* Multimedia: Putney, Georgia / Q1893867
# Puto

Putoa (kapampanganez: pútul) lurrunetan egositako arroz-pastel bati deritzo Filipinetako sukaldaritzan. Apur bat hartzitutako orez egina da. Bakarrik zein beste jakirekin batera jan ohi da, gosaltzeko edo azkenburuko gisa.

## Erreferentziak

* ↑ (Gaztelaniaz) Latorre, Juan David. «Puto, pastel de arroz típico de Filipinas» Mía (Noiz kontsultatua: 2020-12-19).

## Kanpo estekak

* Datuak: Q3543297
* Multimedia: Puto / Q3543297
# Putnam konderria (Tennessee)

Putnam konderria (ingelesez: Putnam County) Tennesseeko konderri bat da, Ameriketako Estatu Batuetan. Hiriburua Cookeville da. 2010eko zentsuaren arabera 72.321 biztanle zituen, Putnam kilometro koadroko azaleran.

## Geografia

Putnam konderriak 1.042,64 kilometro koadro ditu. Horietatik 3,78 ura dira. Beste 1.038,85 lurra dira. Biztanleria dentsitatea 69,36 da.

## Demografia

2010eko zentsoan bizi ziren 72.321 pertsonetatik 68.910 txuriak edo hispanoak dira. Horietatik hispano edo latino kategorian 3.858 dira. 1.421 beltzak edo afroamerikarrak. 211 amerikar natiboak ziren eta 18 Hawaii edo Pazifikoko irletako natiboak. 839 asiarrak ziren. Bestelako arraza bat kategorian 36 biztanle daude. Bukatzeko euren burua arraza bat baino gehiagotan 886 pertsonek kokatzen zuten.

### Biztanleria piramidea
## Kanpo estekak

* Datuak: Q495045
* Multimedia: Putnam County, Tennessee / Q495045
# Poppenbüll

Poppenbüll Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 234 biztanle zituen 15,52 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q20794
* Multimedia: Poppenbüll / Q20794
# Popovac

Popovac Kroaziako udalerri bat da, Osijek-Baranja eskualdean. Azken zentsuaren arabera 1.446 biztanle zituen.

## Kanpo estekak

* Datuak: Q790218
* Multimedia: Popovac, Osijek-Baranja County / Q790218
# Popovita

Popovita mineral bat da.

## Ezaugarriak

Popovita elementu kimiko mineralaren formula kimikoa hau da: ${\ce {Cu5O2(AsO4)2}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Popovite: Mineral information, data and localities.» www.mindat.org (Noiz kontsultatua: 12-05-2019).
# Popotxo Aiestaran

Pedro Aiestaran "Popotxo" (Donostia, 1951eko urtarrilaren 18a - Donostia, 2020ko urriaren 3a) donostiar aktore eta plazagizona, Orquesta Mondragón taldearen partaidea. Donostiako pertsonaia ezaguna zen, batzuen iritziz, Buster Keaton donostiarra zeren eta bere aktuazioetan normalean hitz egiten ez baitzuen.

## Biografia

Orquesta Mondragoneko mutua gisa ezaguna, Javier Gurrutxagarekin batera oso ezaguna egin zen 1970eko hamarkadaren bukaeran eta 1980ko hamarkadan, Orquesta Mondragon rock-and-roll taldean egin zuen lanarengatik. 1982tik aurrera zineman ere aritu zen: "Orquesta Mondragon, oso abesti bereziak idatzi eta jotzeaz gain, abesti horiek nolabait antzeztu egiten zituzten agertokian, eta Popotxo zen beti ikuskizun horietako burua: oilo mozorro batekin edo pailazoz jantzita atera zitekeen agertokira abesti batean, eta hurrengoan emakumezko panpin puzgarri batekin". 2020an bere etxean hilda agertu zen bihotzekoak emanda; 69 urte zituen.

## Filmografia

* Bésame tonta, (1982) Fernando González de Canales zuzendaria.
* El pez (1985), Santiago Aguilar eta Luis Guridi La Cuadrilla zuzendariak.
* Justino, un asesino de la tercera edad (1994), Santiago Aguilar eta Luis Guridi La Cuadrilla zuzendariak.
* Matías, juez de línea (1996), Santiago Aguilar eta Luis Guridi La Cuadrilla zuzendariak.
* Atilano presidente (1998), Santiago Aguilar eta Luis Guridi La Cuadrilla zuzendariak.

## Erreferentziak

* ↑ https://irutxulo.hitza.eus/2020/10/04/pedro-aiestaran-popotxo-orquesta-modragon-taldeko-mutua-zendu-da/
* ↑ https://www.youtube.com/watch?v=O6ibZOG8uDs

## Ikus, gainera

* Orquesta Mondragón
* Javier Gurrutxaga

## Kanpo estekak

* "Pedro Aiestaran 'Popotxo' Orquesta Modragon taldeko 'mutua' zendu da", Hirutxuloko Hitza, 2020/10/04.
* (Gaztelaniaz):Hilberriari buruzko artikulua Diario Vasco egunkarian.
* (Gaztelaniaz):Popotxori buruzko dokumentala Telenorteko Saski Naski saioan.
* Datuak: Q99937351
# Popourri (musika)

Popourri bat, baita ere Popurri, (frantsesetik pot pourri, literalki «eltze ustela») musikan abesti batzuk edo abesti zati batzuk dira, interpretazio luze bakar batean elkartuak; nolabait musika saski-naski bat. Popourria osatzen duten elementuak, oro har, ez dira lotzen arrazoi musikalen ondorioz, artista, album edo genero berekoak direlako baizik. Popourriak maiz erabiltzen dira artista batek beste bati egindako omenaldi gisa, ziur asko artista horren eraginagatik, jatorrizko artistaren abesti zati osoekin. Beste batzuetan, popourria bakarrik editatzeko laburregiak diren abestiz osatuta dago, edo elkartu egiten dira, osotasunean istorio bat kontatzen dutelako.
Nolabait, musika mota guztietan egin dira horrelakoak, herri-musikatik hasita musika klasikoraino. Ohikoak dira bereziki jaietan eta jai-kontzertuetan.

## Jatorria

Terminoa hainbat espezi eta barazki gordetzen ziren eltzetik dator. Esanahia berrerabiltzen da aurrez dauden iturrietako doinuez osatutako musika-konposizio bati aplikatzeko.

## Megamix

Birnahasketaz osatutako popourri bati megamix deitzen zaio, normalean artista beraren materialez, generoz edo urte jakin bateko edo garai jakin bateko abesti herrikoiz osatua.

## Kanpo estekak

* Jose Ramon akordeoilariaren "Popurri vasco" Youtuben.
* Datuak: Q1200012
# Poppendorf

Poppendorf Alemaniako udalerri bat da, Mecklenburg-Aurrepomerania estatuan. Azken zentsuaren arabera 720 biztanle zituen, 14,06 kilometro koadroko azaleran..

## Kanpo estekak

* Datuak: Q597459
* Multimedia: Poppendorf (Mecklenburg) / Q597459
# Putzu

    Artikulu hau lurpetik ura erauzteko zuloari buruzkoa da; beste esanahietarako, ikus «Putzu (argipena)».
Putzua, halaber putzuzuloa, patina (Bizk.), zipua (Ipar.) edo batzuetan pozadera (Heg.), lurrean zuloa eginez akuifero bateko ura eskuratzeko egiten den eraikuntza da. Putzu horretatik ura ponpa elektriko, mekaniko edo eskuzko batekin atera daiteke, baita hainbat edukiontzi erabilita ere. Edukiontzi horiek mekanikoki edo eskuz igo daitezke.
Putzuek sakonera, ur bolumen eta ur kalitate ezberdinak izaten dituzte. Maiz, gainazalean aurki daitekeen urak baino mineral gehaigo ditu suspentsioan eta ur hori leuntzeko tratamendua behar izaten da sarri. Artseniko, burdin eta manganesoa baldin badago ura tratatu behar da edan ahal izateko.

## Ikus, gainera

* Akuifero

## Kanpo estekak

* Datuak: Q43483
* Multimedia: Water wells / Q43483
# Putzu (argipena)

Putzu hitzak adiera zenbait ditu:
* ur-putzua, lurpetik ura eskuratzeko zuloa;
* putzu artesiarra, akuifero batetik ura isurtzen iturburua;
* putzua, zoruko ur pilatzea;
* petrolio-putzua, petrolioa erauzteko zuloa;
* putzu beltza edo hodi septikoa.
* Putzu: Txillardegik 1999an 2. karlistaldiaz idatzi zuen eleberria
# Putzu (eleberria)

Putzu Jose Luis Alvarez Enparantzak, Txillardegik, idatzitako eleberria da, 1999an argitaratua.

## Sinopsia

1873. urtea da, Donostian. Urtebete bada Bigarren Karlistaldia hasi zela eta Putzu gaztea ez da lasai bizi armada liberal arrotzak menperaturiko hirian. Pena du bere betiko Putzu kalea utzi beharra baina, bere barruko ezinegona eraman ezinda, armak eskuetan hartuta lagundu nahiko du foruen defentsan, karlistekin bat eginda.
Boluntario alde eginez geroztik, Euskal Herri osoan barrena ibiliko da Putzu: Tolosan, Zugarramurdin, Lizarra aldean, Gernikan, Oñatin, Donostiaren setioan berriz ere, baita Ipar Euskal Herrian ere, Lapurditik Zuberoaraino. El Cuartel Real aldizkariko erredaktore gisa, armada karlistaren atze-aurre guztiak ezagutuko ditu, bai ofizial eta diplomatikoekin ibili beharra, bai mutilekin tiroka eta borrokan, eta gerraren gorabehera guztiak ere bai, hala garaipen loriazkoak nola porrotik mingotsenak edo bala zauriak…
Eleberri historiko batekin itzuli da Txillardegi euskal literaturaren plazara: nobela mardula, jantzia, zehaztasun historiko eta geografikoz ongi hornitua eta dokumentatua. Xehetasun horien gainetik, ordea, Txillardegiren betidaniko kezka eta ezaugarriak aurkituko ditugu bertan: pertsonaia gatazkatsu baten barne-mundu urduria, galduz doazen denbora eta lekuen oroimin malenkoniatsua, eta Euskal Herriaren askatasunarekiko konpromiso eta amodioa. Hori guztia, estilo bizi eta arin batean idatzia. Hitz batean, gure klasiko baten lan handia.

## Erreferentzia

* ↑ www.funtsak.com, Funtsak-Diseño y Programación Web-. «Putzu - Jose Luis Alvarez Enparantza "Txillardegi"» www.txalaparta.eus (Noiz kontsultatua: 2023-06-09).
* ↑ PUTZU | Elkar Argitaletxea. (Noiz kontsultatua: 2023-06-09).

## Ikus, gainera

* Leturiaren egunkari ezkutua
* Peru Leartzako
* Elsa Scheelen

## Kanpo estekak

* 'Karlistaldia' Putzu eleberriaz Felipe Juaristik idatzitako kritika Diario Vasco, 1999-08-14 (armiarma.eus)
* 'Egiaren gezia' Putzu eleberriaz Markos Zapiainek idatzitako kritika. Euskaldunon Egunkaria, 1999-07-17 (armiarma.eus)
* Datuak: Q119241958
# Putuo barrutia

Putuo barrutia (txinera tradizionalez: 普陀区) Txinako barruti bat da, Zhoushan barruan. Azken zentsuaren arabera 378.805 biztanle zituen 461.48 azaleran banatuta.

## Kanpo estekak

* Datuak: Q1334544
* Multimedia: Putuo District, Zhoushan / Q1334544
# Putxetako geralekua

Putxeta Euskal Herriko Bizkaiko tren geraleku bat da, Abanto-Zierbena udalerrian kokatuta dagoena.
Geralekua 1933ko uztailaren 16an ireki zen.

## Egoera

Geralekua honako burdinbide hauen ibilbidearen zati da:
* Bilbo — Muskiz: 10,500 kilometro-puntua

## Sarbideak

* Putxeta auzoa, 17

### Irisgarritasuna

Nahiz eta sarbidea erabilgarria izan, nasa eta trenaren arteko tartea eta nasen arteko ibilbidea dela eta geltokiaren erabilera ez da irisgarria. Arartekoak argitaratutako irisgarritasuna eta garrioaren ikerketa-diagnosiaren arabera, «Mugikortasun Urriko Pertsona erabiltzaileak ezin du modu autonomoan nasa eta unitate mugikorraren plataformaren arteko desnibela libratu», «Burdinbide zerbitzuen eragileak ez dio Mugikortasun Urriko Pertsona erabiltzaileari bermatzen ibilgailutik igo edota jaistea» eta «Mugikortasun Urriko Pertsona erabiltzaileak ez du nasa batetik bestera ibiltzeko elementu mekaniko edota eraikuntza elementurik, eskaileradun lurpeko pasabidea zeharkatu behar da eta».
Irisgarritasuna :
| Lekua | Sarbidea |
| Geltokia | Putxeta auzoa, 17 |
| Nasak | 1. trenbidea |
| Nasak | 2. trenbidea |
| Trenak | 1. trenbidea |
| Trenak | 2. trenbidea |

## Historia

Geralekua 1933ko uztailaren 16an inauguratu zen, Bilbo-Muskiz burdinbide Barakaldotik Muskizera tartea irekitzearekin batera.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Geralekua

Abanto udalerriaren hirigunetik mendebaldera kokatzen da, Putxeta auzoan. Geltokiaren eraikinak oin laukizuzena, bi solairu eta bi isurialdeko teilatua du, eta gaur egun geltoki-etxea baino ez du jasotzen, bidaiarientzako zerbitzurik ematen ez duela. Sarrera eraikinaren ondotik egiten da, aparkalekuaren parean, arrapala bidez. Bertan balioztatze makinak kokatzen dira. Bi trenbide eta bi alboko nasa ditu, biak markesinaz hornituta. Nasen arteko aldaketa trenbideak azpitik zeharkatzen dituen tunela erabilita egiten da, eta horretarako eskailerak daude.

## Zerbitzuak

| Zerbitzua | Hasiera | Ibilbidea | Amaiera ⁠ |
| C-2 | Bilbo Abando | Zabalburu • Ametzola • Autonomia • Santimami • Olabeaga • Zorrotza • Lutxana–Barakaldo • Desertu–Barakaldo • Galindo • Trapaga • Trapagaran • Urioste • Sagrada Familia • Ortuella • Gallarta • Putxeta | Muskiz |

## Erreferentziak

* ↑ EuroFerroviarios. «Putxeta (geralekua)» euroferroviarios.net (Noiz kontsultatua: 2020-05-05).
* ↑ (Gaztelaniaz) Ararteko. (PDF) Putxeta. (Noiz kontsultatua: 2018-07-02).
* ↑ (Gaztelaniaz) Spanish Railway. «Trianoko burdinbidea» (Noiz kontsultatua: 2013-10-04).
* ↑ (Gaztelaniaz) Spanish Railway. «Bilbotik Portugalete eta Muskizera» (Noiz kontsultatua: 2013-10-04).
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q8358563
iea  Bilboko Renfe Aldiriak :
| Muskiz | Putxeta | Gallarta | |
| | | | Bilbo–Abando |
# Putzu artesiar

Putzu artesiarra ura lurrazalera berez ateratzen den putzu mota da, ur geruza putzuaren zuloa baino gorago izatearen ondorioz.

## Erreferentziak

* ↑ Euskaltzaindiaren hiztegia: artesiar. euskaltzaindia.eus (Noiz kontsultatua: 2019-1-4).

## Kanpo estekak

* Datuak: Q177734
* Multimedia: Artesian aquifer / Q177734
# Puturrú de Fuá

Puturrú de Fuá, Espainiako umorezko musika talde bat da. La Orquesta Mondragón euskal taldea edota La Trinca kataluniar taldearen umore satiriko ildo berekoa da.

## Ibilbidea

1985ean Aragoiko Zaragoza hiriburuan Francisco Fatás, José Gros eta Juan Manuel Labordeta (José Antonio Labordeta aragoiar kantautorearen hiloba) musikariek sortu zuten. No es una marca de fuagrás (1985) beren lehen diskoa argitaratu eta Espainia guztian ezagun egin ziren. Ni fu ni fuá (1986) diskoarekin jada sekulako arrakasta izan eta irrati eta telebistetan ohiko bilakatu ziren, beren No te olvides la toalla cuando vayas a la playa edo Los chicos de Plan doinu itsaskorreko beren abestiak udako abesti bihurtuz. Datozen urteetan diskoak argitaratzen jarraitu zuten, baina jada ohiartzun askoz ere txikiagoz.

## Diskografia

* No es una nueva marca de fuagrás (1985).
* Ni fú ni fuá (1986).
* Menage a truá (1987).
* Úsame y tírame (1990).
* Lo mejor de Puturrú de Fuá (1993).
* Finas hierbas (1996).
* 20 años tiene mi humor (2000).
* Peligroso para la salud (2009).

## Kanpo estekak

* Datuak: Q9064913
# Putzita

Putzita sulfuro motako minerala da eta argyrodita taldearen kidea da.

## Ezaugarriak

Putzita sulfuro mineralaren formula kimikoa hau da: ${\ce {(Cu4.7Ag3.3)GeS6}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 3,5 da.

## Erreferentziak

* 1 2 (Ingelesez) «Putzite: Mineral information, data and localities.» www.mindat.org (Noiz kontsultatua: 12-05-2019).
# Putzu (zoruko ur pilatzea)

Putzua, halaber putzu-zuloa edo pozua (Bizk.), zoruan euriagatik edo ura isurtzeagatik sortzen den ur-pilatze txikia eta aldi baterakoa da.
Zulo eta sakonuneetakoari istila deritzo, eta putzu txikiari potxingoa.

## Kanpo estekak

* Datuak: Q152841
* Multimedia: Puddles / Q152841
# Psathyrella ammophila

Psathyrella ammophila Coprinaceae familiako onddo espezie bat da.
Sinonimoak: Psilocybe ammophila, Deconica ammophila, Pogonoloma spinulosum.

## Deskribapena

Kapela: 50 mm arteko diametrokoa, hasieran ganbila, gero lau-ganbiletik zabaldura; ertza mehea, zorrotza, erregularra, basiodiokarpo heldugabeetan errezel zuriaren hondakinekin; kapelaren gainazala higrofanoa, erradioaren erdiraino edo gehiagoraino, gardentasunagatik ildaskatua eguraldi hezean, marroi ilun kolorekoa, marroi-gorrixka, krema zurbila eguraldi lehorrarekin, baina diskoan okre antzeko kolore apur bat ilunagoa mantenduz.
Orriak: Ez oso estu, lamelulekin, adnatuak, lehenik gris-krema zurbil kolorekoak, gero gris-marroi ilunetik arre-beltzaxkara edo arre-purpurara doan kolorekoak helduaroan; ertza osoa eta zurbilagoa.
Hanka: 70 mm arteko garaierakoa eta 4 mm arteko diametrokoa, mehea, zilindrikoa edo erraboildun samarrekoa, fibrilosoa, krema-zurixka kolorekoa, okre kolorekoa oinarri aldera.
Haragia: Urria, krema kolorekoa edo okre antzeko kolorekoa, usain eta zapore nabarmenik gabea.
Etimologia: Psathyrella terminoa, "psathyra"-ren txikigarria da, grezierazko hitzetik eratorria, "xehetzen erraza" esan nahi du.

## Jangarritasuna

Ez da jangarria.

## Sasoia eta lekua

Udaberritik udazkenera. Lurzoru hondartsuetan, kostaldeko dunetan, maiz Ammophyla arenaria delakoarekin.

### Banaketa eremua

Kanada, Ameriketako Estatu Batuak, Alaska, Mexiko, Islandia, Europa, Errusia, Israel, Japonia, Australia, Zeelanda Berria, Hegoafrika, Argentina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 266 or. ISBN 84-282-0865-4..
* ↑ (Gaztelaniaz) 2023. Sociedad micológica Barakaldo. Investigación y divulgación de la micologia.
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Psathyrella ammophila: GBIF—the Global Biodiversity Information Facility.

## Kanpo estekak

* Datuak: Q7254038
* Multimedia: Psathyrella ammophila / Q7254038